Slökkvilið Akureyrar hefur farið í 452 sjúkraflug það sem af er þessu ári , en það er sami fjöldi og allt árið í fyrra . Séu bornir saman sömu mánuðir þá hefur verið farið í 40 fleiri flug en á sama tíma í fyrra . Að sama skapi hefur sjúklingum fjölgað í sjúkraflugi en á þessum tíma í fyrra höfðu verið fluttir 423 sjúklingar en nú hafa verið fluttir 490 sjúklingar það sem af er árinu . Slökkvilið Akureyrar hefur stundað sjúkraflug allt frá því 1997 en þá voru sjúkraflug 77 talsins . Fjöldi ferða jókst jafnt og þétt fram til ársins 2003 en þá voru þau orðin 271 á ársgrundvelli . Gríðarleg sveifla varð á milli 2005 og 2006 en þá fjölgaði ferðum sjúkraflugs um 138 á milli ára . Sú þjónusta sem veitt er í sjúkraflugi á vegum Slökkviliðs Akureyrar hefur gefið það góða raun að kostir flugsins eru ótvíræðir . Fjórðungs sjúkrahúsið á Akureyri sendir lækni með í þau flug sem þess er óskað og Mýflug sér um Flugvélakost og flugmenn . Það er ljóst að þetta ár verður enn eitt metárið í fjölda ferða og fjölda sjúklinga sem staðfestir nauðsyn þjónustunar í nútíma samfélagi .